stanford-oval/wikipedia huggingface dataset:
ונדי פרידמן

| --- | --- |

ונדי פרידמן, 2010
 לידה:  17 ביולי 1957 (בת 67) טורונטו, קנדה 
 מקום לימודים:  אוניברסיטת טורונטו (1984) 
 מנחה לדוקטורט:  Philipp Kronberg 
 מוסדות:  מכון קרנגי למדע  אוניברסיטת שיקגו 
 פרסים והוקרה:  המדליה הלאומית למדעים (2025)  עמיתת האקדמיה האמריקאית לאמנויות ולמדעים  עמית החברה המלכותית  פרס דני היינמן לאסטרופיזיקה (2016)  פרס נשים במדע החלל (2016)  הרצאת פרס פטרי (2015)  עמית החברה הפיזיקלית האמריקאית (2012)  עמיתה באגודה האמריקאית לקידום המדע (2010)  פרס גרובר בקוסמולוגיה (2009)  מדליית הזהב ע״ש מגלן (2002) 
 מספר צאצאים:  2 
 
ונדי לורל פרידמן (באנגלית: Wendy Laurel Freedman; נולדה ב-17 ביולי 1957) היא אסטרונומית יהודיה קנדית-אמריקאית. ידועה בזכות מדידתה של קבוע האבל וכמנהלת מצפי הכוכבים של מכון קרנגי בפסדינה בקליפורניה ובלאס קמפנאס בצ'ילה. היא מכהנת כפרופסורית לאסטרונומיה ואסטרופיזיקה באוניברסיטת שיקגו. תחומי המחקר העיקריים שלה הם קוסמולוגיה תצפיתית, בדגש על מדידת שיעורי התרחבות היקום בעבר ובהווה, ואפיון טבעה של האנרגיה האפלה.
ראשית דרכה

פרידמן גדלה בבית יהודי בטורונטו שבקנדה. אביה, רופא פסיכיאטר, ואמה, פסנתרנית קונצרטים, עודדו את התעניינותה במדע. למדה פיזיקה בתיכון, ובעקבות זאת החליטה ללמוד פיזיקה באוניברסיטת טורונטו. בתחילה למדה ביופיזיקה, ובהמשך היא שינתה את המקצוע הראשי לאסטרונומיה. היא קיבלה תואר ראשון בשנת 1979. היא המשיכה ללמוד באוניברסיטת טורונטו, וקבלה דוקטורט באסטרונומיה ואסטרופיזיקה ב-1984. באותה השנה היא הצטרפה למצפה הכוכבים של מכון קרנגי בפסדינה כפוסט-דוקטורנטית. היא הפכה לחברת הסגל המדעי במצפה שלוש שנים מאוחר יותר, והייתה האישה הראשונה שהתמנתה לצוות המדעי הקבוע. ב-2003 היא מונתה למנהלת של מצפי הכוכבים של מכון קרנגי. עבודתה המוקדמת התרכזה בעיקר בקנה המידה הקפאידי.
קבוע האבל

פרידמן הובילה במשותף צוות בין-לאומי אשר כלל 30 אסטרונומים ומטרתו הייתה לחשב את קבוע האבל, שהוא מספר מפתח להערכת גיל היקום. קבוע האבל הוא קבוע המתאר את קצב התפשטות היקום. לאחר חישוב של קבוע האבל, ניתן להסיק את גודל היקום הנראה ואת גיל היקום. הצוות מדד את המרחק ל-24 גלקסיות באמצעות כוכבים הנקראים משתנים קפאידים, ומדד את קבוע האבל באמצעות חמש שיטות בלתי תלויות. החוקרים, בראשות פרידמן, פרסמו את תוצאות המחקר הסופיות בשנת 2001. עבודתם חישבה את קבוע האבל בדיוק של 10% ובכך פתרה מחלוקת ארוכת שנים.
טלסקופ מגלן הענק - GMT

פרידמן יזמה את פרויקט טלסקופ מגלן הענק וכיהנה כראש הדירקטוריון משלב היוזמה ב-2003 ועד לשנת 2015. פרויקט זה משלב אוניברסיטאות ומכוני מחקר מובילים בעולם במטרה לבנות טלסקופ אופטי בגודל 25 מטר בהרי האנדים שבצ'ילה. הטלסקופ צפוי להיות פעיל בשנת 2029.
הכרה ופרסים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרידמן נבחרה כחברה באקדמיה הלאומית למדעים, בחברה הפילוסופית האמריקאית, באקדמיה האמריקאית לאמנויות ולמדעים וכן בחברה האמריקאית לפיזיקה (אנ').
הערות שוליים

↑  Koppes, Steve (7 באוגוסט 2014). "Wendy Freedman, world-leading astronomer, joins UChicago faculty". UChicago News (באנגלית). {{cite web}}:  (עזרה)
↑  Miriam Coleman, Voyagers, Tablet Magazine, February 24, 2011; Maureen Searcy, Cosmic cuisine, The University of Chicago Magazine, 110,4 (December 21, 2016).
↑  National Academy of Sciences, "InterViews: Wendy L. Freedman"
↑  Carnegie Institution, "The Carnegie Observatories: Director"
↑  Elizabeth H. Oakes, Encyclopedia of World Scientists, "Wendy Freedman"
↑  National Academy of Sciences - http://www.nasonline.org, Wendy L. Freedman, www.nasonline.org
↑  Freedman, W. L.; et al., Final Results from the Hubble Space Telescope Key Project to Measure the Hubble Constant, Astrophysical Journal 553: 47, 2001
| --- | --- |
בקרת זהויות :  BIBSYS: 4106173  BnF: cb150074119 (data)  GND: 142858552  ISNI: 0000 0001 1675 7786  LCCN: nr2004029276  MusicBrainz: b1c6a209-78ad-4b82-b8e5-bdad3332e356  NTA: 274079585  SUDOC: 090313380  VIAF: 76592133   WorldCat (עם VIAF): 76592133
טינה סמית'

טינה פלינט סמית' (באנגלית: Tina Flint Smith; נולדה ב-4 במרץ 1958) היא פוליטיקאית אמריקאית, המכהנת כחברת הסנאט של ארצות הברית מאז ראשית ינואר 2018. היא נבחרה על ידי מושל מינסוטה, מארק דייטון, לייצג את מינסוטה בסנאט עד שתערכנה בחירות לתפקיד, עם התפטרותו של הסנאטור אל פרנקן על רקע הטרדות מיניות. סמית' חברת מפלגת העבודה-הדמוקרטית-חקלאית של מינסוטה, המסונפת למפלגה הדמוקרטית, וכיהנה מטעמה כסגנית המושל תחת דייטון בשנים 2015–2018.
קורות חיים

סמית' נולדה באלבקרקי שבניו מקסיקו ב-4 במרץ 1958. לפני שלמדה לימודים גבוהים עבדה בקו צינור הנפט טראנס-אלסקה שבצפון אלסקה. היא בוגרת במדע המדינה מאוניברסיטת סטנפורד ולאחר מכן הוסמכה במנהל עסקים מדארטמות' קולג'. סמית' עברה לראשונה למינסוטה עבור עבודת שיווק בחברת ג'נרל מילס. מאוחר יותר ייסדה חברת שיווק עצמאית בבעלותה, שם ייעצה לעסקים ועמותות. בראשית שנות ה-90 של המאה ה-20, סמית' הייתה מעורב בפוליטיקה המקומית, כמתנדבת במסעות הבחירות של מפלגת העבודה-דמוקרטית-חקלאית של מינסוטה. היא ניהלה את מסע הבחירות של טד מונדייל, חבר הסנאט של מינסוטה, למושל מינסוטה. לאחר שהסנאטור ממינסוטה המכהן מאז 1991, פול ולסטון, נהרג באורח פתאומי בתאונת מטוס ימים בודדים לפני הבחירות, סמית' ניהלה את מסע הבחירות של סגן נשיא ארצות הברית לשעבר, וולטר מונדייל, למושבו הישן בסנאט אותו פינה בבחירות 1976 לנשיאות ארצות הברית.
ב-2006 התמנתה לראשת המטה של ראש עיריית מיניאפוליס, ריימונד תומאס רייבאק. ב-2010, נבחרה לנהל את מסע בחירתו של רייבאק למושל מינסוטה. לאחר מכן הצטרפה סמית' לצוותו של מארק דייטון. אחרי שדייטון ניצח את מועמד המפלגה הרפובליקנית, טום אמר, סמית' נבחר לתפקיד יושבת ראש שותפה של תקופת המעבר בממשל. דייטון מינה את סמית' לראשת מטהו כאשר נכנס לתפקידו ב-2011.
בבחירות 2014 נבחרה להיות עמיתתו למרוץ של דייטון בבחירות למושלות המדינה. סמית הושבעה לסגנית המושל ב-5 בינואר 2015 וכיהנה בתפקיד זה עד להתפטרותה ב-2 בינואר 2018. במהלך כהונתה, סמית' תוארה על ידי פרשנים פוליטיים רבים כבעלת מעורבות גבוהה ברשות המבצעת וכמי שמשמשת תפקיד משמעותי במשא ומתן חקיקתי מאשר קודמיה. מחליפתה בתפקיד הייתה נשיאת הסנאט המדינתי מישל פישבאך. בשלהי 2017 הואשם הסנאטור המכהן ממינסוטה אל פרנקן, שכיהן בתפקיד מאז 2009, בהתנהגות מינית בלתי הולמת. תחילה סירב להתפטר, אך משעשה זאת החליט דייטון למנות את סמית' לנציגת מינסוטה (הזוטרה) בסנאט עד לקיום בחירות לתפקיד.
סמית' נבחרה לכהונה בסנאט בבחירות בנובמבר 2018 עם 52.97 אחוז מהקולות למול יריבתה קארין האוסלי עם 42.35 אחוז מהקולות. ב-3 בנובמבר 2020 התמודדה טינה סמית' לכהונה מלאה כסנטורית, היא ניצחה עם 48.74 אחוז מהקולות למול יריבה ג'ייסון לואיס.
בנובמבר 2024 הייתה אחת מ-19 סנטורים דמוקרטים ועצמאים שתמכו באמברגו נשק על ישראל.
ב-13 בפברואר 2025 הודיעה סמית' כי לא תתמודד לתקופת כהונה שנייה בבחירות 2026
הערות שוליים

↑  לאחר לחץ מחברי מפלגתו: הסנאטור הדמוקרטי שחפן חזה של עיתונאית התפטר, באתר ynet, 8 בדצמבר 2017
↑  Lt. Gov. Tina Smith's high-profile role fuels speculation about her political future, באתר סטאר טריבון, 10 באוקטובר 2015
↑  Smith resigns as Lt. Governor, prepares for start in the Senate, באתר פוקס ניוז, 2 בינואר 2018
↑  יוני הרש, עוד תלונה על הטרדה נגד הסנאטור פרנקן, באתר ישראל היום, 20 בנובמבר 2017
↑  רויטרס, ‏הסנטור אל פרנקן מסרב להתפטר למרות האשמות בהטרדה מינית, באתר מעריב אונליין, 27 בנובמבר 2017
↑  Biden wins Minnesota; Smith keeps Senate seat; Peterson out
↑  "Minnesota U.S. Senate Election Results". The New York Times (באנגלית אמריקאית). 2020-11-03. ISSN 0362-4331. נבדק ב-2024-04-25.
↑  "Nineteen Senate Democrats vote to block U.S. aid to Israel"
↑  סטיב קרנובסקי, Sen. Tina Smith of Minnesota won’t seek reelection, dealing blow to Democrats’ hopes to take Senate, באתר AP‏, 13 בפברואר 2025 (באנגלית)
| --- | --- |
בקרת זהויות :  GND: 1196717346  LCCN: no2023042038  SNAC: w6r31rsg  US Congress: S001203  VIAF: 7502157100633972740003   WorldCat (עם VIAF): 7502157100633972740003
קובת א-נג'מה

| --- | --- |

קובת א-נג'מה מכיוון היישוב כוכב השחר, 3/10
 מידע כללי
 גובה:  724 מטר
 מדינה:  ישראל
 מיקום:  ליד כוכב השחר ,ישראל
 מסלול ההעפלה הקל:  צעידה
 קואורדינטות:  31°56′45″N 35°21′14″E﻿ / ﻿31.9458824°N 35.3539289°E﻿ / 31.9458824; 35.3539289
  (למפת דרום השומרון מוגדלת) קובת א-נג'מה(למפת דרום השומרון רגילה) קובת א-נג'מה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קובת א-נג'מה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קובת א-נג'מה
קובת א-נג'מה (בערבית: قبة النجمة, "כיפת הכוכב") או בשמו העברי הר כוכב הוא הר המתנשא לגובה 724 מטר מעל פני הים וממוקם מעל היישוב כוכב השחר, ובצידה המזרחי של שמורת נחל ייט"ב.
ההר מהווה נקודת תצפית גבוהה המשקיפה על אזור נרחב ביותר מרכס הר הזיתים-הר הצופים בירושלים בדרום עד לחרמון בצפון. הוא חלק משמורת הטבע כוכב השחר.
נמוך מעט מהפסגה ממוקם מקאם סת זהרה. שנקרא על שם אשה בשם סת זהרה, הקדושה לתושבי הכפר הסמוך דיר ג'ריר, הידועה כ"פטרונית הלידות והתינוקות". המקאם בנוי על יסודות קדומים, כעדות הנדבכים התחתונים הגדולים, שחלקם מסותת בסיתות שוליים עם זיז בולט. פתחו של המבנה פונה צפונה, כנהוג ברוב קברי השיח' בארץ. על פי מאמר של ספי בן-יוסף משנת 1996, במקום "סימני קמיעות בד, סמרטוטי נדר ומנורות שמן של חרס ופח מעידים על שימוש פעיל של תושבי המקום באתר כמקום תפילה, בקשה ונדרים. סמוך לקבר ניצב עץ זית עתיק יומין המטופל בקפידה, וכן עץ אשחר עבות. כיפת המבנה שהייתה שלמה עד סוף המאה ה-20, הרוסה כיום.
כ-200 מטר דרום מזרחית לשיא הגובה, על השלוחה, יש מצפור היקפי על שם רחבעם זאבי.
למרגלות ההר, בגובה של 610 מטר מעל פני הים, נמצאת חירבת א-נג'מה. ריכוז מערות מגורים ומחסנים, שרידי מבנים ובורות מים של יישוב חצי נוודי שהיה במקום במאות השנים האחרונות.
הערות שוליים

↑  מקאם https://www.parks.org.il/trip/cochav/, באתר רשות הטבע והגנים
↑  ספי בן-יוסף, קברי קדושים בשומרון, בתוך: "דת ופולחן וקברי קדושים מוסלמים בארץ-ישראל" עורך: אלי שילר, ירושלים, הוצאת ספרים אריאל, 1996, עמוד: 111
| אתרים בבנימין |
| --- | --- | --- |
| עמק שילה | בור הציפורים באחיה • בור יישוב הדעת • בור עדי-עד • בור קידה • המזבח בגבעת הראל • ואדי רשאש • חניון הגדודים העבריים • מעיין הגבורה • מצפור קידה • נחל שילה • עין א-דהרה • עין דח"ש • עין עוז • קובת א-נג'מה • שילה הקדומה •  תצפית הר כוכב |  |
| מערב בנימין | גבעת ההליסטון • גבעת היקבים • הכוורת • המצודה הבריטית בנוה צוף • חורבת פצה • שמורת עיינות נטוף (ואדי זרקא) • ואדי חרמיה • חובלתא • חורבת תיבנה • יער אום צפא • לטרון • מחצבות נטוף • מעיין דולב • מעיין הקשת • מעיין חרשה • מעיין טלמון • מעיין עטרת • חורבת טרפין • מערת עאבוד • מערת שוקבא • נבי סמואל • עין אגוז • עין בובין (מעיין דני) • עין מזור • עין ריא • עינות ענר • פארק קנדה • שמורת אלוני שמואל • שמורת דלבים (ובכללה ואדי דילב) • תצפית גג הארץ • מבצר ארטבה |  |
| גב ההר | סנה ובוצץ • בור מגרון • הר בעל חצור • ואדי שיבן • חורבת ניסיה • יקב פסגות • מעיין הכרמים • נחל מכמש • עין ביתין • קבר בני ישראל |  |
| מדבר בנימין | בקעת סמיא • מערת הנמרים • חורבת אל-קיליה • טאריק אבו ג'ורג' (דרך יריחו-בית אל) • נחל ייטב (עוג'א) • שמורת נחל פרת • מוזיאון השומרוני הטוב |  |
ולוואלי דיקינסון

| --- | --- |

 לידה:  12 באוקטובר 1893 סקרמנטו, ארצות הברית 
 פטירה:  1980? (בגיל 86 בערך) 
 מדינה:  ארצות הברית 
 השכלה:  אוניברסיטת סטנפורד 
 
ולוואלי דיקינסון (באנגלית: Velvalee Dickinson;‏ 12 באוקטובר 1893 – 1980) הורשעה בריגול נגד ארצות הברית מטעם יפן במהלך מלחמת העולם השנייה. הייתה ידועה בשם "אשת הבובה". היא השתמשה בעסק שלה בעיר ניו יורק כדי לשלוח מידע על הצי של ארצות הברית לאנשי קשר בארגנטינה באמצעות הודעות סטגנוגרפיות. לבסוף היא נתפסה כשאחד מאנשי הקשר שלה בבואנוס איירס עבר למקום אחר והודעותיה הוחזרו.
ביוגרפיה

דיקינסון נולדה בשם ולוואלי מלונה בלוצ'ר בסקרמנטו, קליפורניה לאוטו ואליזבת בלוצ'ר. היא סיימה את לימודיה באוניברסיטת סטנפורד ב-1918 אך לא קיבלה את התואר הראשון שלה באמנויות עד ינואר 1937, לכאורה משום שלא החזירה ספרים שבבעלות האוניברסיטה.
בסוף שנות ה-20 עד אמצע שנות ה-30, הועסקה דיקינסון בחברת תיווך בסן פרנסיסקו, קליפורניה, בבעלות בעלה לעתיד, לי טי דיקינסון. זמן קצר לאחר נישואיה עבדה דיקינסון כעובדת סוציאלית באזור עד 1937. המשרד עשה עסקים עם יפנים והעניין של בני הזוג דיקינסון ביפן גדל עד כדי כך שהם הצטרפו לאגודה היפנית-אמריקאית, שם החלו להתחכך עם חברי הקונסוליה היפנית. מאוחר יותר, גם קבע ה-FBI שהיא ביקרה לעיתים קרובות בקונסוליה, השתתפה במפגשים חברתיים חשובים שבהם נכחו חברי הצי היפני ופקידי ממשל יפני גבוהים אחרים, ואירחה יפנים רבים בביתה. כשהצלחתה של החברה שלהם פחתה, כך גם תפקידם של בני הזוג דיקינסון כתומכים ביחסים טובים בין יפן לארצות הברית.
בשנת 1937, משפחת דיקינסון עברה לניו יורק, שם עבדה זמן קצר כעובדת בחנות כלבו. ב-31 בדצמבר 1937, היא החלה להפעיל חנות בובות משלה, תחילה בביתה בשדרת מדיסון 680 ומאוחר יותר בחנות נפרדת בשדרות מדיסון 714, שם פעלה במשך מספר שנים עד שהעבירה את החנות במורד הבלוק, לשדרת מדיסון 718 באוקטובר 1941. חנות הבובות של דיקינסון פנתה לאספנים אמידים ברחבי ארצות הברית ומחוצה לה המעוניינים להשיג בובות זרות, אזוריות ועתיקות. לי דיקינסון סייע לעסק של אשתו על ידי טיפול בחשבונאות עד מותו, ב-29 במרץ 1943.
חֲקִירָה

האישה בקולורדו ספרינגס כיוונה את ה-FBI לכיוון דיקינסון, בעלת חנות הבובות בניו יורק. היא האמינה שדיקינסון זייפה את חתימתה על אחד מהמכתבים כנקמה, משום שהאישה איחרה לשלם עבור כמה בובות שרכשה בחנות של דיקינסון. בהתבסס על חקירות של וואלאס והאישה האחרת המעורבת, הייתה הסכמה שדיקינסון היא החשודה. בנוסף, כל ארבע הנשים התכתבו בעת ובעונה אחת עם דיקינסון בנוגע לאיסוף בובות. מכתבים מודפסים בין דיקינסון לנשים המעורבות זוהו על ידי ה-FBI כמי ששימשו במכתב "ספרינגפילד".
חקירה על הרקע של דיקינסון הצביע על מעורבותה בארגונים יפניים בזמן שחייתה בסן פרנסיסקו, וגם שלאחר שעברה לניו יורק, היא ביקרה במועדון ניפון ובמכון היפני בניו יורק והפכה לחברה של הקונסול הכללי היפני. דיקינסון הייתה מכרה של איצ'ירו יוקויאמה, נספח הצי היפני בוושינגטון די.סי. חקירה נוספת על פעילותם של בני הזוג דיקינסון מינואר עד יוני 1942 (מסגרת הזמן שבה נשלחו המכתבים) העלתה כי בני הזוג ביקרו באזורים אלה, כשהם שהו בבתי מלון ליד הערים המדוברות. ה-FBI גם הצליח לקבוע שמכונות כתיבה שהיו בבעלותם והועמדו לרשות האורחים שימשו לחיבור המכתבים שנשלחו לארגנטינה. חקירות מתמשכות חשפו שדיקינסון לוותה כסף מבנקים ומשותפים עסקיים בניו יורק עד 1941. עם זאת, בשנת 1943, דווח כי היו ברשותה מספר רב של שטרות של 100 דולר, ארבע מהם נמסרו למקורות רשמיים יפנים שקיבלו את הכסף לפני המלחמה ונמצאו במעקב.
בהתבסס על תוצאות החקירה, סוכני FBI עצרו את דיקינסון ב-21 בינואר 1944. בכספת הבנק שלה התגלתה קופסת מזומנים. הקופסה הכילה 13,000 דולר (219,233.18 דולר ב-2022, מותאם לאינפלציה) ובסופו של דבר התברר שהכסף הגיע ממקורות יפניים. חלק מהכסף היה בידיו של קפטן יוזו אישיקאווה ממשרד המפקח היפני בניו יורק לפני שהועבר לדיקינסון.
דיקינסון סיפרה לסוכנים שהכסף בכספת הגיע מחברות ביטוח, מחשבון חיסכון ומעסקי הבובות שלה, אך בראיון שנערך לאחר מכן, היא טענה כי מצאה את הכסף החבוי במיטתו של בעלה אחרי מותו. היא טענה שבעלה לא סיפר לה על מקור הכסף, אבל היא האמינה שזה יכול היה להגיע מהקונסוליה היפנית בניו יורק.
משפט והרשעה

ב-11 בפברואר 1944, הוגש כתב אישום על ידי חבר מושבעים פדרלי בבית המשפט המחוזי של המחוז הדרומי של ניו יורק בארצות הברית בגין הפרת חוקי הצנזורה, שהרשעה בהם עלולה לגרור עונש מקסימלי של עשר שנות מאסר וקנס של 10,000 דולר. היא טענה לאי אשמה ושוחררה בערבות של 25,000 דולר. חקירה מתמשכת של ה-FBI הובילה לכתב אישום שני ב-5 במאי, הפעם באשמת הפרת חוקי ריגול, חוק המסחר עם האויב וחוקי הצנזורה, שההרשעה בהם כרוכה בעונש מוות. היא טענה לאי אשמה ושוחררה בערבות זהה.
ב-28 ביולי 1944 נערכה עסקת טיעון בין משרד הפרקליטות של ארצות הברית לבין דיקינסון, במסגרתה בוטלו כתבי האישום בנושא ריגול וחוק הסחר והיא הודתה באשמה בהפרת הצנזורה והסכימה למסור מידע שברשותה בנוגע לפעילות המודיעין היפני.
לאחר שהודתה באשמה, היא הודתה שהקלידה את חמשת המכתבים המזויפים שהופנו לארגנטינה, תוך שימוש בהתכתבות עם לקוחותיה כדי לזייף את חתימותיהם.
היא טענה שהמידע שנאסף במכתביה היה מתשאול אזרחים תמימים בסיאטל ובסן פרנסיסקו סמוך למיקום המספנות של הצי שם, וכן כמה פרטים מהתבוננות אישית. היא ציינה כי המכתבים שידרו מידע על ספינות שניזוקו בפרל הארבור וכי שמות הבובות הותאמו לרשימה שהסבירה את סוג הספינות המעורבות. היא גם ציינה כי הקוד ששימש במכתבים, הוראות השימוש בקוד ושטרות של 25,000 דולר ב-100 דולר הועברו לבעלה על ידי יוקויאמה בסביבות ה-26 בנובמבר 1941, בחנות הבובות שלה בשדרות מדיסון 718 בתמורה לאספקת מידע ליפנים. היא חזרה על טענותיה כי הכסף הוחבא במיטת בעלה עד מותו.
עם זאת, חקירה של ה-FBI הפריכה את הטענות הללו, וחשפה כי בעוד שדיקינסון הייתה חברה של יוקויאמה, בעלה מעולם לא פגש אותו. עוד נודע כי באותה תקופה בה בוצע התשלום, נעשתה לבעלה בדיקה גופנית שהצביעה על כך שכושרו הנפשי נפגע. גם אחות וגם משרתת שהועסקו על ידי בני הזוג דיקינסון באותה תקופה הצהירו נחרצות שמעולם לא הוסתר שם כסף.
ולוואלי דיקינסון הופיעה בבית המשפט לגזר הדין ב-14 באוגוסט 1944. עם גזר הדין, העיר בית המשפט:
"קשה להאמין שיש אנשים שלא מבינים שהמדינה שלנו נתונה במאבק לחיים ולמוות. כל עזרה שניתנת לאויב פירושה מותם של נערים אמריקאים שנלחמים למען הביטחון הלאומי שלנו. את, כאזרחית, ילידת המדינה, בעלת השכלה אוניברסיטאית ומוכרת ליפנים, בהחלט עוסקת בריגול. אני חושב שקיבלת את כל ההתחשבות של הממשלה. כתב האישום בו הודאת באשמה הוא עניין חמור. זה קרוב לבגידה. לכן אני גוזר עליך את העונש המקסימלי הקבוע בחוק, שהוא עשר שנים וקנס של 10,000$.
דיקינסון, שעדיין מתעקשת על חפותה וטוענת שבעלה היה המרגל היפני, נכלאה במוסד הכליאה הפדרלי לנשים (כיום מחנה הכליאה הפדרלי אלדרסון, באלדרסון, מערב וירג'יניה. היא שוחררה בתנאים מגבילים ב-23 באפריל 1951.
לאחר שחרורה, היא שינתה את שמה לקתרין דיקרסון, שמרה על קשרי ידידות עם יוניס קנדי, והשתתפה בחתונתה ב-1953.
הערות שוליים

1 2  Pollak, Michael (27 באפריל 2013). "Answers to Questions About New York: Can you tell me about an enemy agent in Manhattan during World War II called the Doll Lady?". 26 April 2013. New York Times. נבדק ב-28 באפריל 2013. {{cite news}}:  (עזרה)
1 2 3  "Velvalee Dickinson, the "Doll Woman"". Federal Bureau of Investigation (באנגלית אמריקאית). נבדק ב-2019-11-11.
↑  Pollak, Michael (2013-04-26). "Answers to Questions About New York". The New York Times (באנגלית אמריקאית). ISSN 0362-4331. נבדק ב-2018-02-19.
↑  Fagone, Jason. The Woman Who Smashed Codes. Harper-Collins, 2018.
↑  McNamara, Eileen (2018-04-03). Eunice: The Kennedy Who Changed the World (באנגלית). Simon and Schuster. ISBN 9781451642278.
| --- | --- |
בקרת זהויות :  SNAC: w61q3r0m 
חנות הבובות של דיקינסון בשדרת מדיסון 718.
הרשות לאיסור הלבנת הון ומימון טרור

| --- | --- |
סמליל הרשות לאיסור הלבנת הון ומימון טרורסמליל הרשות לאיסור הלבנת הון ומימון טרור
 מידע כללי
 מדינה:  ישראל 
 תחום שיפוט:  ישראל ישראל
 משרד אחראי:  משרד המשפטים
 תאריך הקמה:  2 בינואר 2002 
 חוק:  חוק איסור הלבנת הון, חוק איסור מימון טרור
 ראש:  עילית אוסטרוביץ-לוי
 מטה מרכזי:  תל אביב-יפו 
 שמות קודמים:  הרשות לאיסור הלבנת הון
 אתר רשמי
 קואורדינטות:  32°04′23″N 34°47′22″E﻿ / ﻿32.073065503028°N 34.789528306178°E﻿ / 32.073065503028; 34.789528306178
 he
 
הרשות לאיסור הלבנת הון ומימון טרור (רשל"ה) היא יחידה בתוך משרד המשפטים המהווה את הרשות הממלכתית למודיעין פיננסי. הרשות אחראית על גיבוש תמונת המודיעין הפיננסי, הפקה וכריית המידע הרלוונטי ותכלול החומרים. באמצעות התוכן שאספה היא מסייעת לגופי אכיפת החוק במניעה ובחקירה של עבירות הלבנת הון ובמלחמה בפעילות ארגוני טרור.
אודות הרשות

הרשות הוקמה בשנת 2002 מכוח חוק איסור הלבנת הון, התש"ס–2000, כחלק מהצטרפותה של ישראל למאבק הבינלאומי בהלבנת הון. בתחילה הרשות לא עסקה בתחום המאבק בטרור. בשנת 2005, בעקבות כניסתו לתוקף של חוק איסור מימון טרור, התשס"ה–2005, הורחב תחום סמכויותיה של רשות זו, ושונה שמה לזה הנוכחי.
בשנת 2002 צורפה לקבוצת אגמונט, ארגון המאגד כיום 164 יחידות מודיעין פיננסי הפעילות בעולם.
החל מינואר 2006 משמשת הרשות כמשקיפה פעילה בארגון Moneyval..
ב-19 בפברואר 2016 צורפה הרשות כמייצגת את מדינת ישראל במעמד של משקיפה בארגון ה-FATF ובדצמבר 2018 התקבלה כחברה בארגון.
אודות הרשות > רשות מודיעינית עצמאית

הרשות מוגדרת כגוף מודיעיני ללא סמכויות חקירה. זאת על מנת להגן בצורה המיטבית על האינטרס הציבורי של הזכות לפרטיות מחד, ומניעת ניצול גופים פיננסיים למטרות הלבנת הון ויכולת איתור פעולות פיננסיות החשודות בהלבנת הון ומימון טרור מאידך. הרשות יוצרת חיץ בין הסקטור הפיננסי המדווח לרשות לבין גופי החקירה בישראל, ובתוך כך מעבירה מידע רלוונטי לרשויות האכיפה ולגופי הביטחון, על פי הוראות הדין, באופן קפדני ומבוקר, רק כאשר קיים חשד להלבנת הון או למימון טרור.
הרשות מקבלת מדי שנה מאות אלפי דיווחים על פעולות רגילות, למשל פעולות במזומן העולות על 50,000 ש"ח, ואלפי דיווחים על פעולות שנראו למדווח כחורגות מהשגרה העסקית.
אודות הרשות > פעילות הרשות

מעצם אופי עבודתה החשאי הרשות לא חושפת את ממצאיה עם הציבור, אך הרשות משתפת פעולה עם רשויות האכיפה וגופי הביטחון בישראל בחקירה ומניעה של עבירות הלבנת הון, פעילות ארגוני טרור ופעילות שעניינה פגיעה בביטחון המדינה. כמו כן, מקדמת הרשות שיתופי פעולה עם יחידות מודיעין פיננסי המקבילות לה בחו"ל לחילופי מידע ומודיעין פיננסי בהתאם להוראות הדין. הערך המוסף של הרשות הוא במודיעין הפיננסי המצוי בידה, המאפשר איתור חשדות להלבנת הון ומימון טרור, גיבוש חשדות וביסוסם, והתחקות אחר היקפי העבירה ונכסים לתפיסה ולחילוט. זאת, בהתאם להוראות הדין ותוך שימור מעמדה הבינלאומי של מדינת ישראל כמדינה הנאבקת בתופעות אלו.
הרשות משמשת מוקד ידע ומומחיות מחקרית ומשפטית בנושא הלבנת הון ומימון טרור, ועובדיה מתמחים בניתוח המידע והמודיעין הפיננסי המצוי במאגרי המידע הייחודיים שבידה. זאת, תוך הגברת אפקטיביות פעילות הרשות, הפעלת מערכות מידע, והצלבת המודיעין הפיננסי עם מקורות מידע נוספים, לרבות מידע המתקבל מיחידות מודיעין פיננסי מקבילות בעולם. בהמשך לכך, מידע שיש בו כדי להצביע על פעילות חשודה, ואשר עומד בדרישות החוק והנהלים הפנימיים של הפצת מידע, מועבר בהתאם לנדרש לרשויות האכיפה, לגופי הביטחון או ליחידה המקבילה לה בחו"ל בצורה של "כתבה מודיעינית".
נציגי הרשות מהווים חלק מ"המוקד המודיעיני המשולב" שהוקם במשטרת ישראל, ופועלים בו במסגרת שיתוף פעולה של רשויות האכיפה באופן ממוקד, לאיתור ותקיפה של פעילות פיננסית בלתי חוקית הקשורה לפשיעה חמורה. לרשות נציגים גם ב"כוחות המשימה", יחד עם המשטרה, הפרקליטות ורשות המיסים, אשר פועלים נגד ארגוני פשיעה ותופעות פשיעה.
בנוסף, הרשות מרכזת את הפעילות הבין-משרדית של מדינת ישראל מול ארגונים בינלאומיים (FATF, Moneyval, Egmont) ופועלת באופן שוטף לשם קידום משטר המאבק בהלבנת הון ומימון טרור בישראל והתאמתו לדרישות הבינלאומיות, לצורך שימור ושיפור מעמדה הבינלאומי של מדינת ישראל.
אודות הרשות > ייעוד הרשות

סיוע לרשויות האכיפה ולגופי הביטחון בישראל ולרשויות מקבילות בחו"ל, במניעה, בחשיפה ובחקירה של עבירות הלבנת הון ומימון טרור, באמצעות מידע וידע ייחודיים המצויים בידי הרשות - המודיעין הפיננסי.
קידום והטמעה בישראל של משטר איסור הלבנת הון ומימון טרור בהתאם לסטנדרטים הבינלאומיים.
ייצוג מדינת ישראל בארגונים הבינלאומיים המובילים בתחום המאבק בהלבנת הון ומימון טרור, תוך שימור ושיפור מעמדה הבינלאומי של המדינה.
ניהול ואבטחה של מאגר המידע הפיננסי, הכולל את הדיווחים המתקבלים מכוח חוק איסור הלבנת הון ממוסדות פיננסיים ועסקיים, ומידע ממאגרי מידע מודיעיניים, ממשלתיים ופרטיים, תוך שימוש בטכנולוגיות מתקדמות לניצול אופטימלי של המידע הקיים במאגר.
מוקד ידע, מומחיות ומצוינות בתחום המאבק בהלבנת הון ומימון טרור, תוך מתן הנחיה וסיוע למכלול הגורמים הרלוונטיים.
התשתית החוקית בישראל

חוק איסור הלבנת הון, התש"ס-2000: עוסק בהסדרת מדיניות פעולה במאבק בהלבנת הון ההולמת את המציאות הקיימת בישראל, תוך העמדת כלים אופרטיביים וגיוס המוסדות הפיננסיים לשיתוף פעולה עם רשויות אכיפת החוק במאבק זה, ולצד עמידה בסטנדרטים הבינלאומיים כפי שנקבעו על ידי ארגון ה-FATF. מכוחו של החוק הותקנו תקנות וצווים, לסייע ביישום הוראות החוק ועקרונותיו. החוק מתמקד בארבעה מישורים עיקריים: מניעה, ענישה, חילוט ושיתוף פעולה בינלאומי.
חוק המאבק בטרור, התשע"ו-2016: קובע הוראות בתחום המשפט הפלילי והמנהלי, לרבות סמכויות אכיפה מיוחדות, לצורך מאבק בטרור וכן לצורך מניעת הקמתם, קיומם ופעילותם של ארגוני טרור; ומניעה וסיכול של עבירות טרור המבוצעות בידי ארגוני טרור או יחידים. החוק מתמקד בשלושה מישורים עיקריים: קביעת מנגנוני הכרזה על ארגוני טרור, קביעת עבירות פליליות וענישה, חילוט.
מאגר המידע

הרשות הוסמכה על פי חוק איסור הלבנת הון לנהל מאגר מידע אשר מגיע מן הגופים הפיננסיים ואלה מחולקים לשני סוגים::
דיווחים בנוגע לפעולות בהתאם לגובה הסכום וסוג הפעולה, ללא שיקול דעת מצד הגורם המדווח.
דיווחים בנוגע לפעולה הנחזית בעיני המוסד הפיננסי כפעולה בלתי רגילה, לאור המידע המצוי בידו ובהתאם לשיקול דעתו.
כמו כן, מחויבים הגופים הפיננסיים לדווח על פעולות העברת כספים ממדינת ישראל או אליה מעל 100,000 שקל חדש וכן לגבי עולה חדש מעל סכום של 1,250,000 שקל חדש.
ממאגר זה רשאים לבקש נתונים משטרת ישראל, שירות הביטחון הכללי וגופי חקירה נוספים בישראל, וכן ניתן להעביר מידע בין מדינות בהתאם לחוק עזרה משפטית בין מדינות, התשנ"ח-1988.